Atau coma es garses que passen er iuèrn enes arribes deth Nil formen a viatges ua volada en aire, e dempús vòlen rapidaments marchant en ringlera, dera madeisha manèra totes es amnes qu’eren aquiu, virant eth ròstre, s’esdeguèren, aleugerides pera sua primesa e peth sòn desir: e madeish qu’un òme cansat de córrer dèishe ath sòn dauant as sòns companhs, e seguís doçaments enquia que cèsse era agitacion deth sòn pièch, atau Forese deishèc passar ath ramat sant, e seguic eth sòn camin damb jo, dident: